Document ID: 31999R1635

ΚΑΝΟΝΙΣΜΟΣ (ΕΚ) αριθ. 1635/1999 ΤΗΣ ΕΠΙΤΡΟΠΗΣ
της 26ης Ιουλίου 1999
περί καθορισμού της συναλλαγματικής ισοτιμίας που εφαρμόζεται για ορισμένες άμεσες ενισχύσεις
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ(1),
Εκτιμώντας:
(1) ότι η γενεσιουργός αιτία της συναλλαγματικής ισοτιμίας που εφαρμόζεται στις ενισχύσεις στις αροτραίες καλλιέργειες και στα οσπριοειδή αντιστοιχεί στην έναρξη της περιόδου εμπορίας για την οποία χορηγείται η ενίσχυση, όπως ορίζεται στο άρθρο 4 παράγραφος 1 του κανονισμού (ΕΚ) αριθ. 2808/98 της Επιτροπής, της 22ας Δεκεμβρίου 1998, περί λεπτομερειών εφαρμογής του γεωργονομισματικού καθεστώτος του ευρώ στον γεωργικό τομέα(2), όπως τροποποιήθηκε τελευταία από τον κανονισμό (ΕΚ) αριθ. 1410/1999(3)·
(2) ότι η προαναφερόμενη συναλλαγματική ισοτιμία καθορίζεται στο άρθρο 4 παράγραφος 3 του κανονισμού (ΕΚ) αριθ. 2808/98, συγκεκριμένα δε είναι ίση προς τον μέσο όρο, υπολογιζόμενο αναλογικώς στο χρόνο, των συναλλαγματικών ισοτιμιών που εφαρμόζονται στη διάρκεια του μήνα που προηγείται της ημερομηνίας της γενεσιουργού αιτίας· ότι η ημερομηνία αυτή αντιστοιχεί στην 1η Ιουλίου 1999·
(3) ότι η συναλλαγματική ισοτιμία προς εφαρμογή για την ενίσχυση στο λυκίσκο, που προβλέπεται στο άρθρο 12 του κανονισμού (ΕΟΚ) αριθ. 1696/71 του Συμβουλίου(4), όπως τροποποιήθηκε τελευταία από τον κανονισμό (ΕΚ) αριθ. 1257/1999(5), ορίζεται επίσης, όπως προαναφέρθηκε, από το άρθρο 1 του κανονισμού (ΕΟΚ) αριθ. 1793/93, της Επιτροπής, της 30ής Ιουνίου 1993, σχετικά με τη γενεσιουργό αιτία των γεωργικών συντελεστών μετατροπής που θα χρησιμοποιούνται στον τομέα του λυκίσκου(6), όπως τροποποιήθηκε τελευταία από τον κανονισμό (ΕΚ) αριθ. 1410/1999·
(4) ότι το άρθρο 2 του κανονισμού (ΕΚ) αριθ. 1410/1999 προβλέπει ότι η Επιτροπή καθορίζει την προς εφαρμογή συναλλαγματική ισοτιμία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η συναλλαγματική ισοτιμία προς εφαρμογή:
- στις ενισχύσεις που αφορά το άρθρο 4 παράγραφος 1 του κανονισμού (ΕΚ) αριθ. 2808/98 και έχουν γενεσιουργό αιτία την ημερομηνία της 1ης Ιουλίου 1999 και
- στην ενίσχυση στο λυκίσκο, όπως προβλέπεται στο άρθρο 12 του κανονισμού (ΕΟΚ) αριθ. 1696/71,
εμφαίνεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιουλίου 1999.

Labels: 2
17
6